

**UJIAN SEMESTER 1**

**SESI 2020/2021**

*EXAMINATION SEMESTER 1*

*2020/2021 SESSION)*

**KOD KURSUS : UHMS 1182**

*(COURSE CODE)*

**NAMA KURSUS : PENGHAYATAN ETIKA & PERADABAN**

*(COURSE) (APPRECIATION OF ETHICS & CIVILIZATION)*

**PROGRAM : SARJANA MUDA**

*(PROGRAMME) (BACHELOR DEGREE)*

**MASA : 5 JAM 0 MINIT**

*(DURATION) (5 HOURS 0 MIN)*

**TARIKH : 19 JANUARI 2021**

*(DATE) (19 JANUARY 2021)*

**MARKAH : 30**

*(MARKS)*

**ARAHAN KEPADA CALON: Jawab SEMUA soalan.**

*(INSTRUCTION TO CANDIDATES):* Answer **ALL** questions

1. Isu sindiket kartel daging haram yang diperkatakan baru-baru ini merupakan salah satu contoh amalan yang bertentangan dengan prinsip-prinsip teori etika. Bincangkan justifikasi pembongkaran isu ini berdasarkan EMPAT perspektif falsafah Aristotle. Sokong hujah anda dengan huraian dan contoh-contoh yang bersesuaian.

(10 markah)

1. Masyarakat Cina amat menitikberatkan konsep *Wu Chang* (Lima Sifat Mulia) dalam etika sesama manusia. Bincangkan LIMA kepentingan amalan konsep tersebut dalam usaha menjadikan Malaysia sebagai sebuah negara maju secara holistik. Sokong jawapan anda dengan huraian dan contoh-contoh isu semasa yang sesuai.

(10 markah)

1. Bincangkan aplikasi akomodasi, akulturasi, asimilasi, dan amalgamasi dalam mengurangkan konflik dan menyatupadukan warga Malaysia. Terangkan jawapan anda dengan huraian serta contoh-contoh yang bersesuaian.

(10 markah)

**KERTAS JAWAPAN**

NAMA: Terence Loorthanathan

NO. MATRIK: A20EC0165

SECTION: Section 29

**SOALAN 1**

Tidak boleh dinafikan masyarakat bumi sedang menghadapi cabaran yang sukar, punca daripada pandemik Covid-19 ini. Cabaran tersebut terdiri daripada kekurangan keperluan asas dan sumber kewangan. Dengan ini, sudah tentu kita perlulah mencari alternatif-alternatif yang sesuai bagi mendapatkan keperluan-keperluan di atas. Sangatlah mengecewakan apabila saya mendapati bahawa antara alternatif bagi mendapatkan sumber kewangan ialah mengimport daging haram dan menyatakan daging tersebut halal kepada masyarakat melayu di Malaysia. Perkara ini bukan sahaja satu perbuatan yang tidak beretika dan melanggar setiap prinsip teori etika, tetapi perbuatan ini juga melanggar perspektif falsafah Aristotle. Aristotle ialah seorang ahli falsafah Greek, yang terkenal bagi penghasilan pemikiran dan falsafah awal mengenai etika.

Antara empat perspektif falsafah Aristotle ialah kebaikan moral. Mengikut kebaikan moral yang bermaksud kecemerlangan perwatakan daripada kemampuan seseorang individu untuk berkelakuan secara baik. Hal ini mungkin terjadi kesan daripada pendidikan yang diterima oleh individu tersebut atau perlakuannya. Kartel yang dibincangkan, telah menyeludup daging dari China, Ukraine, Brazil dan Argentina (Astro Awani, 30 Disember 2020) organisasi ini juga membungkus semula daging berkenaan walaupun daging tersebut tidak halal menggunakan logo halal dan menjualnya kepada masyarakat Malaysia. Mengikut perspektif falsafah Aristotle iaitu kebaikan moral, organisasi ini bertentangan prinsip-prinsip teori etika kerana organisasi ini tidak berkelakuan secara baik. Situasi ini boleh menyebabkan banyak perkara yang kontroversial, hal ini kerana di Malaysia masyakat Melayu tidak dibenarkan makan daging tidak halal. Organisasi ini mungkin melakukan ini kesan daripada pendidikan yang diterima oleh individu dalam organisasi tersebut atau perlakuan individu-individu dalam organisasi tersebut secara semula jadi.

Selain itu, ada juga empat kebaikan utama yang merupakan antara empat perspektif falsafah Aristotle. Empat kebaikan utama terdiri daripada, kebijaksanaan, kawalan kendiri, keberanian dan keadilan. Tidak boleh dinafikan, bahawa kartel ini mempunyai sifat kebijaksanaan untuk melangkah ke dalam pasaran daging Malaysia. Walaubagaimanapun, ikut Aristotle semua kebaikan utama dalam diri seseorang ialah penting dan elemen kawalan kendiri tidak boleh diterjemahi daripada kelakuan kartel ini. Hal ini kerana, kartel ini tidak berkelakuan sederhana dengan mencari alternatif yang mematuhi peraturan perlembagaan Malaysia dan melangkah ke pasaran daging Malaysia dengan halal. Pada sisi falsafah Aristotle kartel ini tidak menunjukkan sifat keberanian. Hal ini kerana, Keberanian dianggap sebagai sikap seseorang yang mematuhi undang-undang yang tidak dipatuhi oleh kartel ini. Pada sisi falsafah Aristotle juga kartel ini tidak menunjukkan sifat keadilan. Akibat daripada ketidakupayaan untuk

mengenalpasti apakah yang baik dan bagus untuk diberikan kepada masyarakat Malaysia.

Di samping itu, empat perspektif falsafah Aristotle juga menerangkan keadilan sebagai satu prinsip-prinsip teori etika. Kartel yang bertanggungjawab bagi penyeludupan daging dari negara luar tersebut tidak bersifat adil. Hal ini kerana, mengikut Aristotle keadilan terdiri daripada dua komponen iaitu keadilan umum dan keadilan khusus. Keadilan umum merupakan kebaikan yang dinyatakan dalam

konteks hubungan dengan orang lain. Dengan ini, kita sebagai masyarakat boleh menilai perbuatan kartel ini yang tidak boleh dinafikan tidak adil. Oleh sebab, kartel ini bersikap tamak dan mementingkan keuntungan mereka sendiri tanpa mengambil berat akan budaya masyarakat Malaysia.

Akhir sekali, Aristotle menerangkan perspektif falsafah juga terdiri daripada Kemuncak Kebaikan. Kemuncak Kebaikan bermaksud pencapaian terbaik seseorang individu dalam pelbagai aspek seperti kebaikan, kebahagiaan, beretika dan kehidupan yang ada makna kepada diri sendiri, masyarakat atau makhluk ciptaan Tuhan. Dalam konteks Kartel yang menyeludup daging ke pasaran daging Malaysia, mereka tidak berjiwa hebat akibat tidak mendapat pengiktirafan atau mempunyai sikap dan

sahsiah yang terpuji. Kartel ini juga tidak bersifat bijaksana yang munasabah dan praktikal. Bukan itu sahaja, melalui perbuatan kartel bolehlah kita menganggap bahawa individu dalam kartel tersebut tidak mempunyai nilai-nilai kebaikan dan kemuliaan individu.

Secara ringkas, Perbuatan kartel yang menyeludup daging haram merupakan salah satu contoh amalan yang bertentangan dengan prinsip-prinsip teori etika. Hal ini kerana, segala perspektif falsafah Aristotle dilanggar oleh kartel ini. Janganlah kita, mengulangi perbuatan kartel ini yang tamak dan sentiasa memegang kepada etika kita sebagai manusia melalui falsafah Aristotle.

**SOALAN 2**

Pada era globalisasi ini, pihak berkuasa sedang berusaha untuk mencari cara untuk menjadikan Malaysia sebagai sebuah negara yang maju. Hal ini dapat dibuktikan daripada wawasan 2020 yang menerangkan antara cabaran untuk menjadikan Malaysia sebagai sebuah negara yang maju ialah untuk mewujudkan masyarakat yang holistik. Sifat holistik yang terjemah bermaksud sifat saling berkait antara satu sama lain sebagai satu sistem yang sepadu secara menyeluruh. Tidak boleh dinafikan bahawa, untuk mewujudkan masyarakat yang holistik merupakan satu cabaran yang sukar. Oleh itu, bagi mengatasi cabaran ini kita perlulah menoleh ke kawan-kawan yang berbangsa Cina yang amat menitikberatkan konsep Wu Chang atau konsep Lima Sifat Mulia.

Antara lima sifat mulia daripada konsep ini ialah “Ren” yang bermaksud peri kemanusiaan. Konfucius seorang ahli falsafah dari negara Cina menegaskan tentang kepentingan Ren yang penting bagi akhlak mulia seseorang individu. Mengikut Konfucius Ren penting bagi manusia apabila timbulnya konsep kemanusiaan yang dimiliki oleh semua makhluk dalam bumi ini. Dengan ini, sudah tentu bahawa seorang yang memiliki Ren adalah seorang yang tidak mementingkan diri sendiri dan menghulurkan

bantuan kepada orang lain apabila mereka memerlukannya. Tidak boleh dinafikan, bahawa kualiti Ren dalam masyarakat Malaysia akan membantu Malaysia menjadi satu negara yang maju.

Selain itu, “ Yi” yang bermaksud keadilan juga merupakan satu daripada lima sifat mulia. Yi bermaksud kebolehan seseorang untuk mengenalpasti antara perkara yang baik dan yang buruk. Jikalau masyarakat Malaysia mempraktikkan konsep Yi sudah tentu kadar jenayah di Malaysia akan menurun dengan ketara. Nisbah indeks jenayah setiap 100,000 penduduk untuk Malaysia pada 2019 telah mencatatkan 256.6, yang amat mengecewakan (Depatment Of Statistics Malaysia, 20 November 2020). Oleh itu, sama- samalah kita mengamalkan konsep Yi yang boleh menurunkan kadar ini.

Di samping itu, “ Li” yang bermaksud kesopanan ialah merupakan satu daripada lima sifat mulia yang ditegaskan oleh Konfucius. Li dalam konteks konsep Wu Chang bermaksud peraturan hubungan sesama manusia yang kukuh serta prinsip-prinsip umum susunan sosial dalam masyarakat. Bagi Konfucius, ilmu yang dibina dari kecil lagi tidak bermakna jika Li tidak dipraktikkan. Dengan ini, sudah tentu kita sebagai masyarakat Malaysia perlulah sentiasa mengutamakan kesusilaan kita untuk menjayakan dasar kerajaan untuk menjadikan Malaysia sebuah negara yang maju. Sebagai contoh, seseorang pemimpin boleh menyelesaikan banyak masalah di negara kita dengan menerapkan sifat kesusilaan atau kesopanan dalam dirinya.

Seterusnya, “Chih” atau “Zhi” yang bermaksud kebijaksanaan merupakan salah satu sifat mulia daripada Konsep Wu Chang. Chi dapat ditakrifkan kepada kebolehan seseorang untuk membuat keputusan untuk bertindak atau bersikap futuristik dengan mengambil berat akan situasi atau impak yang bakal dialaminya daripada tindakannya. Tidak boleh dinafikan, bahawa setiap individu akan menghadapi masalah di mana mereka perlulah mengamalkan Chih bagi menyenangkan mereka pada masa akan datang. Seperti, mahasiswa yang perlu membuat keputusan untuk menyambung belajar atau bekerja untuk membantu keluarga. Bagi membuat keputusan individu tersebut perlulah mengamalkan Chih dan memuktamadkan keputusanya. Dengan ini, sudah tentu pemimpin yang mengamalkan Chih dan bersikap futuristik akan memanfaatkan negara.

Akhir Sekali, “Hsin” atau “Xin” merupakan sifat mulia daripada Konsep Wu Chang yang terakhir. Hsin daripada bahasa cina bermaksud layak dipercayai yang merujuk kepada sejauh mana seseorang boleh dipercayai. Tidak boleh dinafikan, bahawa setiap pemimpin yang ingin menjadikan Malaysia sebagai sebuah negara maju secara holistik perlu dipercayai oleh masyarakat. Mengikut Konfucius yang menegaskan konsep ini kita perlulah sentiasa menjaga maruah kita supaya sentiasa dipercayai oleh masyarakat.

Secara ringkas, bagi mencapai wawasan membina Malaysia sebagai satu negara yang maju secara holistik kita perlulah mencambahkan fikiran kita kepada pelbagai aspek. Antara aspek ialah semangat kekitaan masyarakat kita yang dinginkan secara holistik. Untuk mencapai wawasan ini, kita boleh mengamalkan Konsep Wu Chang dalam kehidupan harian kita. Sudah tentu kita boleh merealisasikan dasar kerajaan kita.

**SOALAN 3**

Tokoh-tokoh Malaysia telah menghadapi banyak cabaran bagi menyatupadukan warga Malaysia sejak negara kita merdeka dari cengkaman kuasa imperial. Janganlah kita mempunyai sejarah berdarah yang melibatkan dua kaum pada 13 Mei 1969. Peristiwa tersebut telah meninggikan soalan “Adakah kita sebagai Masyarakat Malaysia bebas daripada konflik semangat kekitaan?”. Jawapan Datuk Dr Hussamuddin Yaacub ialah isu-isu perkauman dan agama tidak ditangani dengan berkesan dan beliau juga mengingatkan kerajaan untuk mengambil inisiatif (Astro Awani, 10 Januari 2020). Ada banyak kaedah kerajaan telah mengambil untuk mengurangkan konflik dan menyatupadukan warga Malaysia.

Antara kaedah kerajaan telah mengambil untuk mengurangkan konflik dan menyatupadukan warga Malaysia ialah dengan aplikasi akomodasi. Aplikasi akomodasi merujuk kepada satu proses yang memerlukan kerjasama daripada pihak yang mempunyai matlamat yang berbeza untuk membentuk satu matlamat yang dapat memuaskan hati kedua-dua pihak tersebut. Dalam kalangan masyarakat muda situasi di mana aplikasi akomodasi dipraktikkan juga dikenali sebagai situasi menang-menang. Kerajaan memang ada pengalaman mempraktikkan aplikasi akomodasi, kerajaan pernah memberi kebebasan kepada masyarakat untuk menggunakan apa-apa bahasa selagi ia tidak bertentangan dengan prinsip perlembagaan. Dengan ini, kaum-kaum bebas menggunakan bahasa ibunda mereka tanpa teragak-agak yang boleh mengurangkan konflik di negara kita. Oleh itu, sudah tentu kerajaan sedia untuk mengguna pakai aplikasi akomodasi untuk mengurangkan konflik dan menyatupadukan warga Malaysia.

Antara cara lain kaedah kerajaan telah mengatur mengurangkan konflik dan menyatupadukan warga Malaysia ialah dengan aplikasi akulturasi. Aplikasi akulturasi merujuk kepada satu proses di mana unsur budaya daripada satu kelompok masyarakat diterima kepada satu kelompok yang lain. Secara ringkas, aplikasi akulturasi ialah proses di mana budaya berunsur positif akan diterima yang dalam masyarakat. Tidak boleh dinafikan bahawa kerajaan mempraktikkan aplikasi akulturasi semasa membina semangat kekitaan dalam masyarakat Malaysia. Sebagai contoh, Budaya Kaum India dan Cina tidak membenarkan penganutnya memakai kasut atau selipar ke dalam rumah. Oleh sebab kerajaan berpendapat budaya ini berunsur positif maka, kerajaan menerima budaya ini dan juga masyarakat Malaysia lain.

Selain itu, aplikasi asimilasi merupakan salah satu kaedah untuk mengurangkan konflik dan menyatupadukan warga Malaysia. Aplikasi asimilasi boleh ditakrif sebagai satu proses penggabungan

kebudayaan masyarakat yang berbeza untuk membentuk satu kebudayaan serta identiti masyarakat Malaysia. Tidak boleh dinafikan bahawa Aplikasi asimilasi telah diamalkan bagi tujuan mengurangkan konflik dan menanamkan semangat kekitaan dalam warga Malaysia. Antara contoh budaya yang digabung untuk menjadi satu identiti masyarakat Malaysia ialah budaya makan dengan tangan kanan. Bukan itu sahaja, masyarakat Malaysia juga mengiktiraf budaya bersila semasa makan sebagai identiti Malaysia.

Akhir sekali, aplikasi amalgamasi ialah satu kaedah digunakan oleh kerajaan untuk mengurangkan konflik dan menyatupadukan warga Malaysia. Aplikasi amalgamasi dirujuk suatu tahap asimilasi tertinggi. Aplikasi amalgamasi merupakan suatu proses yang terjadi apabila budaya atau ras bercampur untuk membentuk jenis budaya dan ras yang baharu . Sudah tentu, kita sebagai warga Malaysia boleh melihat beberapa contoh bahawa proses amalgamasi telah dipraktikkan dalam masyarakat Malaysia. Antara contoh ialah perkahwinan campur di mana dua orang individu yang mempraktikkan budaya, menganut agama dan kaum lain dikahwinkan. Dengan ini, satu generasi

baru atau budaya baru dengan identiti negara Malaysia dilahirkan. Lebih-lebih lagi dengan wujudnya proses amalgamasi, sudah ada bukti bahawa aplikasi asimilasi yang dipraktikkan sangat efektif.

Secara ringkas, saya tidak bersetuju dengan jawapan Datuk Dr Hussamuddin Yaacub kepada soalan yang ditanya kepada beliau. Saya perlu mengiktiraf segala usaha dari segi aplikasi akomodasi, akulturasi, asimilasi, dan amalgamasi yang telah diambil oleh kerajaan dan dijayakan oleh masyarakat untuk mencapai semangat kekitaan yang kukuh dalam kalangan masyarakat Malaysia hari ini. Walaubagaimanapun, janganlah kita melupakan peristiwa 13 Mei, dan kita perlu sentiasa berusaha untuk menjayakan segala dasar kerajaan untuk mencapai semangat kekitaan yang kukuh dalam masyarakat pada masa akan datang.